Lugege tänasest Postimehest    Lugenud järjekordseid nn paljastusi Wikileaksilt, mida Postimees serveerib sobivas reformierakonna-sõbralikus soustis, siis hakkab üha enam tunduma, et Eesti Vabariiki pole kunagi juhitud Tallinnast, vaid kas Moskvast või Washingtonist. Muidugi on arusaadav Argo Ideoni ülesanne survestada president Ilvest mitte taanduma Savisaare-vastasusest ja kleepima teda otsekui  Superattackiga kokku reformierakonnaga, et president annaks valitsuse moodustamise õiguse Ansipile ka sel juhul, kui reformierakond valimistel jääb kas või kolmandaks, aga siiski, millest kogu see sapp ja etteheited ainsatele tegelikult Eesti-meelsetele poliitikutele nagu Savisaar või Rüütel? See ei saa ju olla ratsionaalne analüüs, see on ilmne propaganda, mille eesmärgiks pole kunagi olnud Eesti huvid, vaid pigem soov teenida kedagi teist, kellel on siin nn globaalsed huvid. Eesti on USA jaoks  sanitaarkordoni võti ning selle riigi (sise)poliitika on Washingtonile tähtsam kui mingi tobe raketikilp Ida-Euroopas. Just sanitaarkordoni kaudu toimub nii agentide infiltreerimine kui ka mitmesugused programmid vastase kompimiseks, nii propagandistlikult kui sõjaliselt. Täna võiks öelda, et Eesti on USA 51. (või siiski 52., ärge unustage Puerto Ricot!) osariik ja kubernerid valitakse teatavasti teispool Suurt Lompi.    ANALÜÜTIK